《咏西湖江湖伟观楼》
宋代·李遇

举目看来皆画屏，只因栏槛接苍冥。
江湖二水二船白，吴越两山相对青。
云北云南何处没，潮生潮落几时停。
西偏不被斜阳碍，直见家山与洞庭。

作者简介：（1178—1248）宋福州闽县人，字用之，号洞斋。与刘克庄同受业于真德秀之门。宁宗嘉定七年进士。官至秘书少监。所为奏疏引经据史，议论精当。尝论内治，于君子小人，辞严气劲，为时所称。有《诗解》。